# Fringilla montifringilla

Fringilla montifringilla :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Genad : | Fringilla |
| Anv skiantel ||
| Fringilla montifringilla Linnaeus, 1758 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Fringilla montifringilla eo anv skiantel ur spesad evned bihan, a zo Pint penn du ha Pint an hanternoz e anvioù brezhonek.

## Taksonomiezh

Carl von Linné a lakaas ar spesad en 10vet embannadur e Systema Naturae e 1758 dindan an anv Fringilla montifringilla, a zo chomet digemm betek-henn, eus al latin fringilla "pint" ha mons, montis "menez".
A-zivout orin ar ger brezhonek pint e lenner e Lexique étymologique du breton moderne Victor Henry (1900) :
   Pint, s. m., pinson, cymr. pingc. Empr. ag. altéré spink, et cf. ag. finch et al. fink, dont le prototype germanique a aussi passé au roman, bas-lat. pinth-io, ital. pincione, fr. 'pinson.

## Deskrivadur

| Damheñvel ouzh hini ar Pint (evn) (Fringilla coelebs) eo ment ar spesad, met dioutañ e-unan eo e bluñv : du eo penn ar pared, teñval e zivskoaz, arruz e vruched hag arwenn e gof. Boutinoc'h eo ar parezed hag ar ploged, tostoc'h da binted hor bro. Perzhioù dibarek zo da holl evned Fringilla montifringilla avat : gwenn eo o c'hrouzell e-lec'h gris-gwer ; arruz eo o bruched hag arwenn o c'hof, pan eo unliv ar Pint (rous) ; arruz eo pluñv an divskoaz e-lec'h gris ; marellet e du eo ar c'hostezioù, pan eo unliv re ar Pint ; n'eus ket a bluñvennoù gwenn war e lost. melen eo ar pigos e-lec'h du. Mentoù : 14-16 cm hir, 23-29 g a bouez, 25–26 cm e hed-eskell. | Fringilla montifringilla Fringilla coelebs |

## Doareoù pennañ

Tremeniat eo hogosik ar spesad a-bezh en Europa. A-nijadegoù miliadoù ha zoken milionoù a laboused e veajont, dreist-holl pa vez puilh ar finij ; gouest eo ar spesad da vevañ hep finij er goañv, met nijal a rejont betek kavout anezho, marteze evit terriñ pep kevezerez gant Fringilla coelebs. Hadoù pergen a ya gant al laboused er goañv, hag amprevaned en hañv. War skalf ur wezenn e vez savet an neizh, a vez damguzhet gant man pe ginvi kent degemer 5 - vi glas-splann brizhellet war ur gwelead kolo, gwriziennoùigoù ha marbluñv.

### Mouezh

Galvoù heñvel ouzh re ar Pint, kan damheñvel ouzh hini ar Meleneg (Chloris chloris).
* Kan Fringilla montifringilla

## Annez

* Bevañ a ra ar spesad en Eurazia ; lod a weler e Norzhafrika ivez, er goañv. ██ A-hed ar bloavezh war aodoù Norvegia██ Neizhiañ a Norvegia da Siberia ha Ledenez Kamtchatka██ Hep neizhañ██ Kantreer a vare da vare, e Norzhamerika
* Emañ ar boblañs o vont war zigresk, hervez Listenn Ruz an International Union for Conservation of Nature (IUCN).

## Levrlennadur

* Breeze Jones, E. V. & Williams, Islwyn (1984). Laboused ar Maezioù. Brezhoneg gant T. Huon ha P. an Habask, Al Lanv, 1985, p. 39.

## Liammoù diavaez

* (en) (es) (fr) (ja) 'IUCN Red List'. Kavet : 29/01/2022.
* (en) 'IOC World Bird List version 12.1/30256. Kavet : 29/01/2022.
* (en) Un nijad Fringilla coelebs'.

## Notennoù

* ↑ Pinson du Nord | pint penn du | g. | pinted penn du | Fringilla montifringilla (étudié). TermOfis Ofis Publik ar Brezhoneg.
* ↑ Pinson du nord (Fringilla montifringilla) : pint an hanternoz. Martial Ménard, Dictionnaire français-breton, Éditions Palantines, 2012, pajenn 1025b.
* ↑ (fr) 'Wikisource'. Kavet : 29/01/2022.
* ↑ (en) Svensson, Tomas. A review of mass concentrations of Bramblings Fringilla montifringilla: implications for assessment of large numbers of birds. In : Ornis Svecica 21 (2021)
* ↑ (en) Fichenn e Birdlife. Unan zo bet gwelet en ul liorzh e Kemper d'an 28 a viz Genver 2022 ; siwazh, n'eus bet gellet kemer luc'hskeudenn ebet.